'பருத்திவீரன்' திரைப்படத்திற்கு இசையமைக்கும் சமயத்தில் யுவனின் ரெக்கார்டிங் தியேட்டருக்கு தினமும் லாரியில் நூற்றுக்கணக்கான கிராமியக் கலைஞர்கள் அழைத்து வரப்படுவார்கள். அந்தக் கலைஞர்கள் பாடும் முறை, அந்தப் பாடல்களின் தாளமுறை என அத்தனையையும் உன்னிப்பாகக் கவனிப்பார் யுவன். பின் தான் இசையமைத்து வைத்திருந்த பாடல்களுக்குத் தேவையான குரலையும், வாத்தியக் கோர்ப்புகளையும் அவர்களையே வாசிக்கக் கேட்டு அதிலிருந்துதான் 'பருத்திவீரன்' பாடல்களை உருவாக்கினார்.